**Szombathely Megyei Jogú Város Önkormányzata Közgyűlésének**

**5/2022. (IV.6.) önkormányzati rendelete**

**a Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet módosításáról**

Szombathely Megyei Jogú Város Önkormányzata Közgyűlése a távhőszolgáltatásról szóló 2005. évi XVIII. törvény 6. § (2) bekezdésében kapott felhatalmazás alapján az Alaptörvény 32. cikkének (1) bekezdés a) pontjában meghatározott feladatkörében eljárva a következőket rendeli el:

**1. §**

A Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet (a továbbiakban: Rendelet) 1. §-a helyébe a következő rendelkezés lép:

**„1. §**

Egyenletes számlázási rend: 11 hónapon keresztül a távhőszolgáltató által meghatározott átlagos hőmennyiség díja vagy a felhasználó írásbeli nyilatkozata alapján meghatározott hőmennyiség díja, a 12. hónapban a mért és az előző 11 hónapban elszámolt hőmennyiség díjának különbözete kerül elszámolásra illetve számlázásra.”

**2. §**

(1) A Rendelet 7. § (10) bekezdése helyébe a következő rendelkezés lép:

„(10) A díjfizetés kötelezettje a hődíj megfizetését illetően választhatja az egyenletes számlázási rendet. Az egyenletes számlázás alapját szolgáló hőmennyiséget a távhőszolgáltató határozza meg, melytől a felhasználó írásbeli nyilatkozat alapján eltérhet.”

(2) A Rendelet 7. §-a a következő (11) bekezdéssel egészül ki:

„(11) Amennyiben az önkormányzati tulajdonban álló ingatlant bérlő vagy használó lakossági felhasználó (díjfizető) távhőszolgáltatási díjfizetési kötelezettségének nem tesz eleget, és legalább 3 havi hátralékot halmoz fel, úgy a távhőszolgáltató e tényről a díjfizető azonosításához szükséges személyes adatok és a hátralék összegének a továbbításával köteles írásban értesíteni a Pálos Károly Szociális Szolgáltató Központ és Gyermekjóléti Szolgálatot. A Pálos Károly Szociális Szolgáltató Központ és Gyermekjóléti Szolgálat a távhőszolgáltatóval kötött megállapodás alapján köteles eljárni. Az önkormányzati tulajdonban álló ingatlant bérlő vagy használó lakossági felhasználó (díjfizető) köteles a hátralék rendezése érdekében a Pálos Károly Szociális Szolgáltató Központ és Gyermekjóléti Szolgálattal együttműködni.”

**3. §**

A Rendelet 9. § (3)–(5) bekezdése helyébe a következő rendelkezések lépnek:

„(3) A számla kifizetésére a távhőszolgáltató halasztást ad azon felhasználók (díjfizetők) esetében, akik a költségmegosztós elszámolásra vonatkozó számla kézhezvételét követő 30 napon belül hitelt érdemlően igazolva írásban bejelentik a távhőszolgáltatónak, hogy az adott évi költségmegosztásra vonatkozóan bármely törvényes jogorvoslattal éltek. A halasztás időtartamára a távhőszolgáltató a jogorvoslati eljárás jogerős lezárásáig tőke, kamat és költség igényét nem érvényesíti. A fizetési halasztás legfeljebb a halasztással érintett számla fizetési határidejének napjától számított 90 napig adható.

(4) A felhasználó (díjfizető) a (3) bekezdés szerinti fizetési halasztás megadása esetén, annak utolsó napjáig köteles nyilatkozni a távhőszolgáltatónál az általa kezdeményezett jogorvoslati eljárás eredménye alapján a költségmegosztós elszámolásra vonatkozó számla kiállításának jogszerűségéről, és állítását okirati bizonyítékokkal alátámasztani.

(5) Amennyiben a (3) bekezdésben említett jogorvoslati eljárás eredményeként megállapításra kerül, hogy a költségmegosztós elszámolásra vonatkozó számla kiállítása jogszerű volt, úgy a felhasználó (díjfizető) köteles megfizetni az esedékesség időpontjától a tőketartozást és a tőketartozás után járó kamatot valamint költségeket is.”

**4. §**

A Rendelet

*a)* 3. §-ában a „Költségosztóval” szövegrész helyébe a „Költségmegosztóval” szöveg,

*b)* „A közüzemi szerződés felhasználó részéről történő megszegésének következményei” alcím címében a „közüzemi” szövegrész helyébe a „közszolgáltatási” szöveg,

*c)* 4. § (5) bekezdés b) pontjában a „közüzemi” szövegrész helyébe a „közszolgáltatási” szöveg,

*d)* „Közüzemi szerződés felhasználó részéről történő felmondása” alcím címében a „Közüzemi” szövegrész helyébe a „Közszolgáltatási” szöveg,

*e)* 5. § (3) bekezdésében a „közüzemi” szövegrész helyébe a „közszolgáltatási” szöveg,

*f)* 7. § (2) bekezdésében a „közüzemi” szövegrész helyébe a „közszolgáltatási” szöveg,

*g)* 7. § (4) bekezdésében a „közüzemi” szövegrész helyébe a „közszolgáltatási” szöveg,

*h)* „A költségosztásra vonatkozó szabályok” alcím címében a „költségosztásra” szövegrész helyébe a „költségmegosztásra” szöveg,

*i)* 8. § (1) bekezdésében a „Költségosztók” szövegrész helyébe a „Költségmegosztók” szöveg, a „költségosztós” szövegrészek helyébe a „költségmegosztós” szöveg és a „közüzemi” szövegrész helyébe a „közszolgáltatási” szöveg,

*j)* 8. § (2) bekezdésében a „költségosztós” szövegrész helyébe a „költségmegosztós” szöveg és a „költségosztók” szövegrész helyébe a „költségmegosztók” szöveg,

*k)* 8. § (3) bekezdésében a „költségosztóval” szövegrész helyébe a „költségmegosztóval” szöveg,

*l)* 10. § (2) bekezdés a) pontjában a „közüzemi” szövegrész helyébe a „közszolgáltatási” szöveg,

*m)* 10. § (2) bekezdés záró szövegrészében a „közüzemi” szövegrész helyébe a „közszolgáltatási” szöveg,

*n)* 10. § (2) bekezdés záró szövegrészében a „közüzemi” szövegrész helyébe a „közszolgáltatási” szöveg

lép.

**5. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |
|  |  |

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2022. április 6.

/: Dr. Károlyi Ákos :/

jegyző